text: পোস্ট করা হয়েছে 14/02/2020-02:47pm: বাংলাদেশ পুলিশের পরিদর্শক মর্জিনা আকতার কক্সবাজারের উখিয়া থানার ভারপ্রাপ্ত কর্মকর্তা (ওসি) হিসেবে বৃহস্পতিবার দায়িত্ব গ্রহণ করেছেন। পুলিশের চৌকষ একজন নারী পরিদর্শক হিসেবে পরিচিত মর্জিনা আকতার কক্সবাজার জেলা তথা পুলিশের চট্টগ্রাম রেন্জের ১১টি থানার প্রথম নারী ওসি হিসেবে যোগদান করলেন। পরিদর্শক মর্জিনা উখিয়া থানায় যোগদানের আগে পর্যন্ত কক্সবাজার জেলা ডিবি পুলিশে কর্মরত ছিলেন। ২০০৩ সালে পুলিশের উপপরিদর্শক হিসাবে যোগ দেওয়া নারী কর্মকর্তা মর্জিনা এর আগে চট্টগ্রাম মেট্রোপলিটনের সদরঘাট থানার ভারপ্রাপ্ত কর্মকর্তা ছিলেন। কক্সবাজারের রোহিঙ্গা অধ্যুষিত সীমান্তবর্তী উখিয়া থানায় যোগ দিয়ে পরিদর্শক মর্জিনা আকতার বলেন, 'আমার প্রথম কাজ হবে উখিয়াকে ইয়াবামুক্ত করা। এরপর রোহিঙ্গা শিবিরগুলোর আইন-শৃংখলা পরিস্থিতি সামাল দিতে আমি সর্বশক্তি নিয়োগ করব।' প্রসঙ্গত, উখিয়া থানার ভারপ্রাপ্ত কর্মকর্তা (ওসি) মো. আবুল মনসুর কক্সবাজার জেলা পুলিশে যোগ দিয়েছেন